Diari Oficial de la Generalitat Valenciana


Sumari del DOGV 3103, del 20-10-1997 (1997/10297)

RESOLUCIÓ de 19 de setembre de 1997, de la Conselleria de Cultura, Educació i Ciència de concessió d'ajudes per a l'equipament informàtic dels serveis d'informació juvenil.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10444


Organisme emissor
:   Conselleria de Cultura, Educació i Ciència

Tipus de document
:   Resolució

3502 RESOLUCIÓ de 19 de setembre de 1997, de la Conselleria de Cultura, Educació i Ciència de concessió d'ajudes per a l'equipament informàtic dels serveis d'informació juvenil. [97/M10838]
  
Per Ordre de 26 de setembre de 1996 de la Conselleria de Cultura, Educació i Ciència (DOGV núm. 2867, de 12 de novembre) es va convocar l'adjudicació d'ajudes per a l'equipament dels serveis d'informació juvenil.
  
De conformitat amb el que estableix la base quarta de l'annex I de l'Ordre de convocatòria indicada, la comissió avaluadora va procedir a l'estudi i a la baremació de les sol·licituds presentades, i va elevar-ne la corresponent proposta al conseller de Cultura, Educació i Ciència, en compliment del que determina l'apartat quart de la base susdita.
  
D'acord amb aquesta proposta i fent ús de les atribucions que em confereix l'article 7 de la Llei 4/1989, de 26 de juny, de la Generalitat Valenciana, sobre l'Institut Valencià de la Joventut, resolc:
  
Primer
  
Concedir a les entitats que es relacionen tot seguit en l'annex, les quantitats indicades.
  
Segon
  
1. Són obligacions dels beneficiaris:
  
a) Realitzar el programa subvencionat.
  
b) Acreditar davant de l'Institut Valencià de la Joventut la realització del programa subvencionat, i també el compliment dels requisits i de les condicions que determinen la concessió o el gaudi de l'ajuda.
  
c) Comunicar les modificacions que es produïsquen en el desplegament del programa subvencionat.
  
d) Admetre la presència de supervisors de l'Institut Valencià de la Joventut.
  
e) Sotmetre's a les actuacions de control financer que corresponen a la Intervenció General, quant a les ajudes concedides.
  
f) Comunicar a l'Institut Valencià de la Joventut l'obtenció de subvencions o ajudes per a la mateixa finalitat, procedents de qualssevulla administracions o ens públics.
  
g) Fer constar, en tot el material imprés que s'utilitze en les activitats corresponents, la col.laboració de l'Institut Valencià de la Joventut.
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes d'altres administracions o d'altres ens públics o privats, podrà donar lloc a la modificació de la resolució de la concessió.
  
L'import de les subvencions regulades en aquest article en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desplegar el beneficiari.
  
En aquest cas, si l'ajuda principal és l'atorgada per la Generalitat Valenciana, procedirà el reintegrament de l'excés obtingut sobre el cost de l'activitat desenvolupada.
  
Disposicions finals
  
Primera
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra aquesta resolució, que esgota la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua notificació, sense perjudici d'interposar-ne qualsevol altre que es considere procedent.
  
València, 19 de setembre de 1997.- El conseller de Cultura, Educació i Ciència: Francisco Camps Ortiz.